Lance Armstrong gik fra legendestatus i Tour de France til at være uønsket i cykelsport - FINANS
Lance Armstrong gik fra legendestatus i Tour de France til at være uønsket i cykelsport
50 år lørdag: Lance Armstrong gik fra inspirerende kræftoverlever til nådesløs Tour-legende, men endte som sportens mest uglesete mand.
Lørdag runder den nok mest skandaleramte cykelstjerne i nyere tid 50 år. I cykelsportens annaler er hans navn oftest streget over eller slettet. Men i offentligheden husker alle stadig den texanske "Tourminator".
Syv år i træk fra 1999 til 2005 sad Lance Armstrong akkompagneret af sit US Postal-hold tungt på Tour de France-tronen, men hans kompromisløse personlighed og suverænitet skabte fjender.
Sponsorer lagde sag an og krævede tilbagebetaling af de mange penge, de havde postet i Armstrong og US Postal gennem årene. Det kostede texaneren mange millioner, som han blandt andet fortalte om i dokumentaren "Lance" i 2020.